PanARMENIAN.Net - ՀՀ մշակույթի նախարարության աջակցությամբ, Երևանի քաղաքապետարանը և «Էմի Բի» պրոդյուսերական կենտրոնը` հոկտեմբերի 10-13-ը, Գ. Սունդուկյանի անվան ազգային ակադեմիական թատրոնում կազմակերպում են «Երևանն է կանչում» երիտասարդ կատարողների երևանյան առաջին միջազգային մրցույթը` նվիրված Երևանի 2794-ամյակին: Ինչպես հայտնում է ՀՀ մշակույթի նախարարության պաշտոնական կայքը, մրցույթին մասնակցում են 17 երկրի` Ուկրաինայի, Բելառուսի, Մալթայի, Էստոնիայի, Լատվիայի, Լիտվայի, Ղազախստանի, Իսրայելի, Լեհաստանի, Իսպանիայի, Ռումինիայի, Վրաստանի, Ռուսաստանի, Մոլդովայի, Բուլղարիայի, Անգլիայի, Հայաստանի երիտասարդ երգիչներն` իրենց երգացանկի և համաշխարհային հիթերի կատարումներով: Մրցույթի մասնակիցների մեծ մասը Եվրատեսիլի, տարբեր մրցույթների, «X factor» հեռուստանախագծի մասնակիցներ և հաղթողներ են: